Z A P I S N I K
8. sjednice Vijeća Mjesnog odbora Markuševec održane 21. siječnja 2026. 
Zagreb, Trg svetog Šimuna 5 s početkom u 19,00 sati

Nazočni članovi Vijeća:
Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin.

Predsjedava: Antonia Antolović, predsjednica Vijeća

Zapisnik vodi: Antonia Antolović, predsjednica Vijeća


Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.


Predsjednica Vijeća daje zapisnik 7. sjednice na verifikaciju.
Vijeće prihvaća tekst Zapisnika 7. sjednice Vijeća, bez izmjena.

Na prijedlog predsjednice Vijeće jednoglasno utvrđuje 


DNEVNI  RED

	1. 
	Prijedlog programa rada Vijeća Mjesnog odbora Markuševec za 2026. godinu

	2. 
	Pitanja, prijedlozi i obavijesti




Ad1. Prijedlog programa rada Vijeća Mjesnog odbora Markuševec za 2026. godinu

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Nikola Garić i Mario Jurin, 

Vijeće jednoglasno donosi

Programa rada Vijeća Mjesnog odbora Markuševec za 2026. godinu

(Programa rada se prilaže ovom zapisniku i njegov je sastavni dio.)



Ad2. Pitanja, prijedlozi i obavijesti

Predsjednica obavještava članove da je zaprimljen upit gospodina A. Z. u kojem ukazuje na problem pješačkog mosta koji spaja ulicu Fruščinje i stazu u šumi Dotrščina, navodi da je „u raspadanju“. Most se nalazi na najjužnijem dijelu k.č. 14530 k.o. Markuševec te prelazi preko potoka na kčbr. 15187 k,o, Markuševec




Predsjednica također navodi kako je zaprimljen veći broj žalbi građana na rad zimske službe. Tim povodom predsjednica je poslala upit i zamolbu Zagrebačkim cestama s lokacijama koje nisu na vrijeme očišćene. Također poslan je zahtjev da se kante napune sa soli na svim lokacijama u MO Markuševec.

 
Dana 13.01.2026. Odjel vodnog redarstva izvršio je očevid na adresi Gradečak lijevi. Prilikom obavljanja očevida je utvrđeno da se iz vodomjernog okna na adresi Gradečak lijevi 42 odvaja priključak za izljevno  mjesto (javnu česmu). Na istoj je bio puknuti ventil  kojeg su hitne intervencije zamijenile odmah istog dana a kako ne bi dolazilo do značajnog gubitka vode. Predsjednica Vijeća MO Markuševec izvijestila je vijećnike o upitu nadležnih službi vezano uz izljevno mjesto na adresi Gradečak lijevi te je, nakon rasprave, postignut zajednički stav da se navedeno mjesto ne uklanja. O istome je upućen i službeni odgovor nadležnim tijelima. 
 
Predsjednica Vijeća MO Markuševec izvijestila je da je 16. siječnja 2026. zaprimljen e-mail građanke K. Ć. vezano uz obrušavanje zemlje na kolnik u ulici Borovina, čime je ugrožena sigurnost prometa, te je isti proslijeđen nadležnim službama na postupanje.

 
 
Sjednica je završila u 20,00 sati.

KLASA: 024-8/26-003/200
URBROJ: 251-13-11-4/009-26-2
Zagreb, 21. siječnja 2026.

Zapisnik uredila:
Mirela Gašpert Bertić


Predsjednica
Vijeća Mjesnog odbora Markuševec

Antonia Antolović


									                                  
Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst, 16/22)  Vijeće Mjesnog odbora Markuševec, na 8. sjednici održanoj 21. siječnja 2026. godine, donijelo je 

P R O G R A M   R A D A 
VIJEĆA MJESNOG ODBORA MARKUŠEVEC  
za 2026. godinu 

POLAZNE OSNOVE 
Djelovanje Vijeća Mjesnog odbora Markuševec (u nastavku: Vijeće) polazi od sagledavanja stanja, potreba i problema Mjesnog odbora: 
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja, 
2. potrebe sanacije starih cesta i izgradnje novih; 
3. uređivanja postojećih parkova i zelenih površina; 
4. modernizacije dječjih igrališta s novom opremom; 
5. izgradnje prostora za društvene potrebe; 
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi; 
7. stanja sigurnosti i zaštite osoba, imovine i dobara  
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti; 
9. zaštite djece, mladeži, starijih osoba, osoba s posebnim potrebama; 
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana; 
11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora. 
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora. 
 
GLAVNI CILJEVI 
 
Sukladno svojim ovlastima, definiranim Zakonom o Gradu Zagrebu, Statutom Grada Zagreba i Poslovnikom Vijeća Mjesnog odbora, Vijeće u 2026. godini želi ostvariti sljedeće ciljeve: 
1. unaprijediti kvalitetu infrastrukture za promet pješaka i bicikla 
2. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana; 
3. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.); 
4. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga); 
 
ZADACI I ROKOVI 
 
Radi postizanja ovih Programom utvrđenih ciljeva, Vijeće će na svojim radnim sjednicama tijekom 2026. godine raspraviti i donijeti odgovarajuće akte, naročito o sljedećim pitanjima: 
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba; 
2. financijski plan Mjesnog odbora za 2027. i Godišnji izvještaj o izvršenju Financijskog plana za 2025.; 
3. raspolaganje imovinom Mjesnog odbora; 
4. plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti; 
5. izvješće o radu za 2025. i Program rada za 2026.; 
6. donijeti će plan potreba za aktivnostima, programima i projektima unapređenja kvalitete života građana Mjesnog odbora u 2027. 
 
Vijeće će, osim navedenog, tijekom 2026. godine provoditi sljedeće aktivnosti: 
1. sudjelovati u provođenju civilne zaštite na svom području; 
2. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
3. surađivati s drugim mjesnim odborima na području Gradske četvrti Podsljeme, osobito sa susjednim mjesnim odborima; 
4. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora; 
5. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje; 
6. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje; 
7. predlagati preko Vijeća Gradske četvrti mjere za učinkovitiji rad komunalnih službi; 
8. predlagati komunalne aktivnosti Gradske četvrti; 
9. informirati o planovima Vijeća Gradske četvrti; 
10. analizirati stanje objekta mjesne samouprave na području Mjesnog odbora; 
11. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima i praćenju problema u komunalnoj infrastrukturi). 

TEKUĆA PITANJA 
Vijeće će, osim navedenog, tijekom 2026. godine obavljati i druge poslove utvrđene zakonom, gradskim odlukama i drugim propisima. 
 
KLASA: 024-08/26-003/200
URBROJ:251-13-11-4/009-26-3
Zagreb, 21. siječnja 2026. 
                                                                                      Predsjednica 
Vijeća Mjesnog odbora Markuševec 

ANTONIA ANTOLOVIĆ
